CANDIA

Η εταιρεία CANDIA είναι brand της ελληνικής εταιρείας CANDIA VELIVASAKIS BROS SA που δραστηριοποιείται στην κατασκευή στρωμάτων & κρεβατιών από το 1973 και σήμερα έχει δραστηριότητα σε Ελλάδα και εξωτερικό.
 Ιστορία 
Ιδρύθηκε από τους Χαράλαμπο και Εμμανουήλ Βελιβασάκη και βρίσκεται στην 5η Δεκαετία λειτουργίας με την δεύτερη γενιά πλέον να έχει αναλάβει τη διοίκηση, ενώ η παραγωγή γίνεται αποκλειστικά στην Ελλάδα, στις ιδιόκτητες σύγχρονες εγκαταστάσεις της εταιρίας στα Σπάτα . Η εταιρεία, το 1973 ξεκίνησε με την εμπορική επωνυμία Βιοστρώμ OΕ με έδρα το Παγκράτι της Αττικής.  Το 1980 η εταιρεία άλλαξε την εμπορική της επωνυμία σε CANDIA STROM με tagline «Χίλιες και μια νύχτες…μπροστά!». Το 1983, πρώτη η CANDIA δημιούργησε στην Ελλάδα ανατομικό, με ανεξάρτητα ελατήρια,  χειροποίητο στρώμα αποκτώντας τεράστια τεχνογνωσία, με την ονομασία Bodyfix . Παγκοσμίως , είναι μια από τις λίγες εταιρείες κατασκευής στρωμάτων που φτιάχνει τα δικά της ελατήρια. Είναι η μόνη εταιρεία παγκοσμίως που κάνει επεξεργασία υφάσματος με λάδι ελιάς, Olive Oil Treatment, με ευεργετικά για την ανθρώπινη επιδερμίδα αποτελέσματα . Συγκεκριμένα, για τη χειροποίητη συλλογή στρωμάτων, BODYFIX  η CANDIA έχει αποσπάσει τιμητική διάκριση στην κατηγορία ΚΑΙΝΟΤΟΜΟΥ ΠΡΟΪΟΝΤΟΣ στα βραβεία MADE IN GREECE 2017 .
Η CANDIA εκτός από την συλλογή χειροποίητων στρωμάτων με φυσικά υλικά, εξειδικεύτηκε ήδη από την δεκαετία του 1990 σε επαγγελματικό εξοπλισμό που αφορά τον ξενοδοχειακό κλάδο, δημιουργώντας ξεχωριστές σειρές προϊόντων βασισμένες στις ανάγκες και τις απαιτήσεις του κλάδου. Αυτές αφορούν στρώματα όλων των τύπων, λοιπά προϊόντα ύπνου όπως καλύμματα, μαξιλάρια και ανωστρώματα, καθώς επίσης και επενδυμένα κρεβάτια σε πάνω από 20 διαφορετικούς τύπους .

Το 2007, η εταιρεία προχώρησε σε ένα νέο rebranding και υιοθέτησε το νέο tagline «Με κλειστά μάτια». Το 2017, η εταιρεία προχώρησε στην αλλαγή την εμπορικής της επωνυμίας σε CANDIA με το νέο tagline «Wake up in the Mediterranean». Το νέo μανιφέστο της εταιρείας επικοινωνεί έναν φόρο τιμής στις ανθρώπινες ρίζες, τη μετουσίωση σε μια εμπειρία ανάπαυσης που εμπνέεται από όλα όσα αγαπάμε και απολαμβάνουμε πάνω στη γη και μέσα στη θάλασσα της Μεσογείου. Σε αυτή τη φιλοσοφία η CANDIA θέλει να μεταφέρει σε όλους όσους επιλέγουν τα στρώματά της  ένα ξύπνημα στον κόσμο και στην αύρα της Μεσογείου .
 Εξέλιξη 
Η CANDIA στα τόσα χρόνια λειτουργίας της έχει χτίσει μακροχρόνιες σχέσεις με μεγάλα brands, εγχώρια αλλά και του εξωτερικού, καλύπτοντας τις όποιες ειδικές τεχνικές προδιαγραφές ή πιστοποιήσεις απαιτούνται.
Ο συνδυασμός της εμπειρίας, της τεχνολογικής αρτιότητας, της υλοποίησης αξιόπιστων ποιοτικών & καινοτόμων προϊόντων καθώς και το μεράκι, έχουν ως αποτέλεσμα την αλματώδη ανάπτυξη και παρουσία της CANDIA με πάνω από 80 καταστήματα στην Ελλάδα και  σημεία πώλησης σε 13 χώρες στην Ευρώπη αλλά και στην Ασία.
Σήμερα εργάζονται στην εταιρεία πάνω από 150 άτομα με μεγάλη εξειδίκευση στον κλάδο της στρωματοποιίας & επιπλοποιίας.
 Συλλογές Στρωμάτων CANDIA 
Με αφοσίωση στη συνεχή βελτίωση, η CANDIA δημιούργησε μια νέα συλλογή στρωμάτων με 14 νέα μοντέλα και ήδη έχει τους δικούς της φανατικούς οπαδούς. Τα νέα στρώματα CANDIA είναι κατασκευασμένα από καινοτόμα υλικά και έχουν σχεδιαστεί για να ταιριάζουν σε περισσότερους σωματότυπους και προσφέρουν ταυτόχρονα αίσθηση, άνεσης και πολυτέλειας .
The Inventor collection: KNOSSOS, KYDONIA, KAMARES
The Luxuriant collection: PHAISTOS, PELLA, PAPINGO, PARGA
The Principal collection: ASSOS, ACANTHUS, AKROTIRI, APOLLONIA
The Essential collection: MALIA, METHONE, MONEMVASIA
Baby Collection – Bρεφικά στρώματα: Η σειρά στρωμάτων baby κατασκευάζεται με τέτοιο τρόπο ώστε να προσφέρει σωστή στήριξη και άνεση σε όλα τα στάδια ανάπτυξης του βρέφους.
 Ξενοδοχειακός Εξοπλισμός 
Η CANDIA πρωταγωνιστεί στον τουριστικό κλάδο. Εξοπλίζοντας ξενοδοχεία σε Ελλάδα και εξωτερικό, με τα υψηλής ποιότητας προϊόντα της και κυρίως τα χειροποίητα στρώματα Bodyfix, έχει χτίσει μια σχέση εμπιστοσύνης με τους κυριότερους αντιπροσώπους του ξενοδοχειακού κλάδου . Η εταιρεία προσφέρει εξειδικευμένες λύσεις, προσαρμόζοντας τα στρώματα στις ανάγκες του κάθε καταλύματος, είτε ως προς την διάσταση είτε το σχήμα, με στόχο την καλύτερη αξιοποίηση των χώρων σε επίπεδο interior design .
 Εταιρική Κοινωνική Ευθύνη 
Με έμπρακτο ενδιαφέρον και αίσθημα ανταποδοτικότητας προς την κοινωνία, η εταιρεία CANDIA και η οικογένεια Βελιβασάκη υποστηρίζουν συστηματικά φορείς και οργανώσεις, των οποίων το έργο έχει ουσιαστικό αντίκτυπο στο τρίπτυχο παιδί-οικογένεια-φυσικό περιβάλλον. Το 2020, μετά τον μεσογειακό τυφώνα «ΙΑΝΟ», η εταιρεία CANDIA ανέλαβε να καλύψει τις ανάγκες σε στρώματα και κρεβάτια για όλα τα πληγέντα φυσικά πρόσωπα σε Καρδίτσα, Μουζάκι Καρδίτσας, Ιθάκη, Κεφαλονιά και Ζάκυνθο . Στην καταστροφική κακοκαιρία DANIEL το 2023 η εταιρεία CANDIA δώρισε καινούργια στρώματα σε πλημμυροπαθείς της Θεσσαλίας . Παράλληλα, η εταιρεία υποστηρίζει οργανώσεις όπως το Χαμόγελο του Παιδιού, εξοπλίζοντας τις δομές του οργανισμού με στρώματα και κρεβάτια, ενώ παρουσιάζει ενεργή δράση στήριξης και για νοσοκομεία, όπως το παιδοχειρουργικό τμήμα του Ιπποκράτειου νοσοκομείου. Η εταιρεία συμμετέχει και σε άλλες χορηγίες υποστηρίζοντας αθλητικές διοργανώσεις. . 

 Χώρες Εξαγωγών  Βέλγιο |  Κίνα |  Κύπρος | Γαλλία | Γερμανία |  Ιταλία | Κορέα | Ολλανδία |  Πολωνία | Ρωσία |  Ισπανία |  Ελβετία

 Παραπομπές